མོ་ཡོད་པའི་བོད་ནང་དུ་བཞུགས་པའི་མཁས་དབང་མཚན་བརྗོད་འདོད་མེད་པ་ཞིག་གིས་ཁོང་འཇིག་རྟེན་གྱི་འཚོ་དང༌།གྲོགས་པོ་རྣམས་ལ་དུངས་བ་ཟབ་མོ་ཡོད་པམ་ཟད།གཞན་ལ་ཕན་སེམས་ཆེ་བའི་སྐོར་ལ་གསུངས་དོན།དོན་གྲུབ་རྒྱལ་ལ་མཚོན་ན།ང་ཚོ་དང་ཁ་བྲལ་ཏེ་ཕལ་ཆེར་མི་ལོ་བཅོ་ལྔ་ཙམ་འགྲོ་གི་ཡོད་པ་རེད།དོན་གྲུབ་རྒྱལ་ཁོང་བཞུགས་པའི་སྐབས་དེའི་སྤྱི་ཚོགས་ལ་མཚོན་ན།བྱ་བའི་ལས་གནས་ཡིན་ནའང་རེད།འཚོ་བའི་གནས་སྟངས་ཡིན་ནའང་རེད།གནས་གཅིག་ནས་ཡུན་རིང་གཏན་འཇགས་བྱས་ཏེ་བསྡད་ཐུབ་ཡོད་པ་མ་རེད།སྤྱིར་ཁོང་ནི་གྲོགས་པོ་དང་བཟང་ས།རང་ཉིད་ཀྱི་དགེ་རྒན།བཟའ་ཟླ་སོགས་ལ་བསམ་པའི་བརྩེ་དུང་ཆེ་ཞིང༌།འཇིག་རྟེན་འཚོ་བ་ལ་བསམ་པའི་རྒྱ་ཆེ་བ།ཕུན་སུམ་ཚོགས་པ་དེ་འདྲའི་རང་གཤིས་ཅན་ཞིག་རེད།དཔེར་ན།འཚོ་བའི་ཆ་ནས་བཤད་ན།འཚོ་བའི་འདུ་ཤེས་འཛིན་སྟངས་དེ་གཞན་དང་མི་འདྲ་བ་ཞིག་དང༌།རང་གི་རང་དོན་ཡིན་འང་འདྲ།གྲོགས་པོའི་དོན་དག་གང་ཞིག་ཡིན་ནའང་ཁོང་རོགས་བྱེད་རྒྱུ་དགའ་བ་ཞིག་ཡིན།དེ་མཚུངས་རང་ཉིད་ཀྱི་འཚོ་བ་ལ་མཚོན་ནའང༌།འགྱུར་ལྡོག་མེད་པར་སྣ་གཅིག་རོལ་ནས་བསྡད་པ་དེ་འདྲའི་མ་ཡིན་པར།ཁོང་གི་འཚོ་བ་དེ་རྣམ་པ་སྣ་ཚོགས་དང༌།དགའ་ས་དང་དོ་སྣང་བྱེད་ས་མང་པོ་ཡོད་པ་རེད།དེའི་རྐྱེན་གྱིས་ཁོང་གི་འཚོ་བའི་ཆ་ནས་བཤད་ན།འཇིག་རྟེན་འཚོ་བའི་བལྟ་རྒྱ་དང༌།ཐོས་རྒྱ།མཐོང་རྒྱ་ཆ་ཚང་དང་ཕུན་སུམ་ཚོགས་པའི་མི་ཞིག་ཀྱང་ཡིན་ཞེས་གསུངས།གཞན་ཡང་སྐུ་ཞབས་དོན་གྲུབ་རྒྱལ་གྱི་སྙན་རྩོམ་དང་བརྩམས་སྒྲུང༌།དཔྱད་རྩོམ་སོགས་ལ་ཐུན་མོང་མ་ཡིན་པའི་ཁྱད་ཆོས་ཤིག་ཡོད་པ་དང༌།དེས་བོད་ཀྱི་སྤྱི་ཚོགས་དང་རྩོམ་རིག་གི་སྐོར་ལ་ནུསས་ཤུགས་ཆེན་པོ་ཞིག་བཏོན་ཡོད་པའི་ཐད་ལ་བོད་ནང་གི་མཁས་དབང་དེས་གསུངས་དོན།དོན་གྲུབ་རྒྱལ་གྱི་རྩོམ་དེ་དག་གིས་བོད་གངས་ཅན་གྱི་སྤྱི་ཚོགས་འདི་ལ་ཤུགས་རྐྱེན་ཐེབས་ཡོད་པ་དཔེར་ན།སྒྲུང་རྩོམ་ཡིན་ནའང་རེད།སྙན་ངག་གསར་བ་རྒྱན་གྱིས་མ་བཅིངས་པའི་རང་མོས་སྙན་ངག་གི་ལུགས་སྲོལ་ཡིན་ན་འང་དེ་སྔོན་དེ་ལྟ་བུའི་འབྲི་སྲོལ་ཡོད་ཡོད་པ་རེད་དེ།དོན་གྲུབ་རྒྱལ་གྱིས་བྲིས་པའི་རྩོམ་དེ་དག་གཞོན་ནུ་ཚོའི་མ་དཔེ་ལྟ་བུར་གྱུར་ཡོད་པ་ཚང་མས་ཁས་ལེན་གྱི་ཡོད་པ་རེད།ཞིབ་འཇུག་དང་སློབ་སྦྱོང༌།དེ་ནས་རྩོམ་འབྲི་བའི་སྐོར་ཡིན་ནའང་ཁོང་ལ་ཐུན་མོང་མ་ཡིན་པའི་ལྟ་ཚུལ་ཁྱད་པར་ཅན་ཡོད།དཔེར་ན།པེ་ཅིན་མི་རིགས་དཔེ་སྐྲུན་ཁང་གིས་དོན་གྲུབ་རྒྱལ་གྱིས་བྲིས་བྲིས་ཐམས་ཅད།ཐ་ན་ཡི་གེ་ལ་སོགས་ཀྱང་ཕྱོགས་བསྒྲིགས་བྱས་ཏེ།དེབ་དྲུག་ནང་བསྡུས་ནས་པར་བསྐྲུན་བྱས་ཡོད།དེབ་དྲུག་པོའི་རྩོམ་རེ་རེ་འགོ་ནས་མཇུག་བར་ཀློག་པ་ཡིན་ན།ཁོང་མི་ག་འདྲ་ཞིག་ཡིན་པ་ཕལ་ཆེར་ཧ་གོ་ཐུབ་པ་དེ་འདྲ་ཞིག་རེད་ཟེར།